KLASA: 021-02/21-01/01

URBROJ: 251-176-21-2

Zagreb, 06.04.2021.

**ZAPISNIK**

 **1. konstituirajuće sjednice Školskog odbora održane 06.04.2021.**

**Početak sjednice:** 18,00

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Zvonimir Bulić

**Odsutni članovi Školskog odbora**: /

Sjednici je prisutan ravnatelj Vatroslav Gabrić i tajnica Monika Sakoman, zapisničar

Sjednicu otvara najstariji član Višnja Dianežević, pozdravlja prisutne, konstatira kvorum (**prisutno 4 od ukupno 4 člana**) i za raspravu predlaže dnevni red iz poziva. Ravnatelj predlaže **dopunu** dnevnog reda točkom *4. Davanje školskog prostora u zakup* i točkom *5.Prijedlog Odluke o isplati nagrade učiteljici Mariji Luter*

**DNEVNI RED :**

1. Izvješće predsjedavatelja sjednice o imenovanim članovima Školskog odbora
2. Verificiranje mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Davanje školskog prostora u zakup
5. Prijedlog Odluke o isplati nagrade učiteljici Mariji Luter

Predloženi dnevni red prihvaćen je jednoglasno (4 glasa „za“) te se prelazi na raspravu po pojedinim točkama.

**Ad. 1. Izvješće predsjedavatelja sjednice o imenovanim članovima Školskog odbora**

Predsjedavateljica Višnja Dianežević daje riječ ravnatelju. Ravnatelj ukratko objašnjava proceduru izbora članova Školskog odbora te navodi kako je sve provedeno u skladu s odredbama Statuta. Iz reda Učiteljskog vijeća izabrane su Marija Dianežević i Ivana Kujundžić. Iz reda radnika je izabrana Višnja Dianežević, a iz reda roditelja je izabran Zvonimir Bulić. Ravnatelj čestita izabranim članovima.

**Zaključak:** članovi Školskog odbora jednoglasno su prihvatili podneseno izvješće.

**Ad. 2. Verificiranje mandata imenovanih članova Školskog odbora**

Verifikaciju mandata imenovanih članova Školskog odbora obavlja predsjedavatelj sjednice provjerom identiteta pojedinog člana s podacima iz akta o imenovanju.

**Zaključak: Mandati imenovanih članova Školskog odbora su verficirani.**

**Ad. 3. Izbor predsjednika i zamjenika predsjednika Školskog odbora**

Predsjedavateljica Višnja Dianežević pita prisutne da se izjasne o prijedlozima za predsjednika i zamjenika predsjednika Školskog odbora. Gospodin Zvonimir Bulić predlaže da gđa Višnja Dianežević bude predsjednica Školskog odbora navodeći kako su gđa Marija Dianežević i Ivana Kujundžić to bile u prethodnim mandatima.

Učiteljica Marija Dianežević predlaže za zamjenika gospodina Zvonimira Bulića. Gospodin Bulić se zahvaljuje na izboru.

**Zaključak**: Jednoglasno, članovi Školskog odbora izabiru gđu Višnju Dianežević za predsjednicu i gdina Zvonimira Bulića za zamjenika predsjednika.

Višnja Dianežević nastavlja vođenje sjednice.

**Ad.4. Davanje u zakup školskog prostora**

Predsjednica daje riječ ravnatelju. Ravnatelj daje uvodno obrazloženje po točki dnevnog reda. Plesni klub Barbara već 3 godine održava ples u našem holu i zatražili su i ove godine mogućnost da održavaju plesne satove u skladu sa epidemiološkim mjerama.

Školski odbor jednoglasno donosi **ODLUKU** o davanju školskog prostora u zakup plesnom klubu Barbara. Plesni klub Barbara će koristiti prostor u skladu s mjerama HZJZ.

**Ad.5. Prijedlog Odluke o isplati nagrade učiteljici Mariji Luter**

Predsjednica daje riječ ravnatelju. Ravnatelj daje uvodno obrazloženje po točki dnevnog reda. Učiteljica razredne nastave Marija Luter je pripremala učenike za natjecanje iz matematike. Učenik Slavko Biondić je ostvario zapažen uspjeh – 2 mjesto na županijskom natjecanju. Takvo ostvarenje bi značilo odlazak na državno prvenstvo iz matematike.

Ravnatelj otvara raspravu.

**Ravnatelj zaključuje da trebamo dopuniti i dodatno konkretizirati Kriterije o nagrađivanju učenika 5. – 8. razreda i po mogućnosti uključiti i četvrte razrede. Također, potrebno je naći model za nagrađivanje učiteljica RN koje postižu izvrsne rezultate na natjecanjima koje organizira AZOO.**

Predsjednica daje prijedlog na glasanje.

Školski odbor jednoglasno donosi **ODLUKU** o isplati nagrade u iznosu od 1000,00 kn učiteljici Mariji Luter koja je s učenikom ostvarila zamjetan uspjeh na županijskom natjecanju iz predmeta Matematika.

Nije bilo drugih pitanja i prijedloga.

Predsjednica zaključuje sjednicu u 18,30 sati.

|  |  |  |
| --- | --- | --- |
| Zapisničarka: |  | Predsjednica Školskog odbora: |
|  |  |  |
| Monika Sakoman |  | Višnja Dianežević  |